Haliaeetus

Haliaeetus (nepresne: Haliäetus), po slovensky: orliak alebo staršie orol, je rod vtákov z čeľade jastrabovité.

Icthyophaga 
Od roku 2005 (na základe práce Lerner a Mindell 2005) sa niekedy zvykne pod rod Haliaeetus zaraďovať aj to, čo sa inde zaraďuje ako rod Icthyophaga (=nepresne: Ichthyophaga), ale väčšina zdrojov zostáva pri tradičnom delení na dva rody Haliaeetus a Icthyophaga.

Zaradenie do podčeľade 
Zaradenie rodu do podčeľade je sporné: Rod sa zaraďuje (spolu s rodom resp. vrátane rodu Icthyophaga) do podčeľade Haliaeetinae (orliakorodé), ktorá neobsahuje žiadne ďalšie rody, alebo sa zaraďuje spolu s viacerými inými druhmi do podčeľade Buteoninae (myšiakorodé), alebo sa zaraďuje spolu s viacerými inými druhmi do podčeľade Milvinae (hajorodé).

Druhy rodu Haliaeetus v užšom zmysle (teda bez Icthyophaga) 
Orliak (Haliaeetus):
 orliak pásochvostý (Haliaeetus leucoryphus)
 orliak hrubozobý (Haliaeetus pelagicus)
 orliak morský (Haliaeetus albicilla)
 orliak bielohlavý (Haliaeetus leucocephalus)
 orliak bielobruchý (Haliaeetus leucogaster)
 orliak hnedý (Haliaeetus sanfordi)
 orliak jasnohlasý (Haliaeetus vocifer)
 orliak bielolíci (Haliaeetus vociferoides)

Charakteristika
Ide o veľmi veľké sokolotvaré. Majú silný, ostro zahnutý zobák a široké krídla. Žijú na skalnatých morských pobrežiach alebo vo vnútrozemí na brehoch veľkých riek a jazier. Lovia rôzne stavovce, najmä vodné vtáky a ryby.

Referencie

Iné projekty 

Jastrabovité